钦定古今图书集成/明伦汇编/闺媛典/第102卷 > 皇清八 > 贺美明妻林氏
## 钦定古今图书集成/明伦汇编/闺媛典/第102卷 > 皇清八 > 贺美明妻林氏

按《扬州府志》：“林氏，仪真人，贺美明妻。父以操舟为业，生林，姿甚丽，性端恪，日俛首，事女红。父无子，馆美明甥舍。未二月，同美明挂帆渡洞庭，值逆兵阻绝，逾四年始归。未一月，明病亡，林哭甚哀，邻妇劝之曰：‘负此色目，富贵何难’？林不应。殓夫毕，潜投井死，衣皆密缝，牢固不可解。郡县上其事旌之。”